《谢王左丞鹅酒之惠》
元代·成廷圭

深巷曾经显者过，春风披拂到松萝。右军墨沼笼鹅在，左相官瓶送酒多。

乡井未忘生处乐，江湖犹赋醉时歌。阶墀久不投名刺，奈此衰翁老病何。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。